Kállai Katalin

*Végül*

kitöröltem a mobilomból

(talán egy évvel később)

nem hívott

én se próbáltam őt

ha akkor létezett

létezik ma is

– váltogatod az idősíkot

nem mész semmire

az időfaktor

eltűnt valahogy

elszórva az univerzumba

megváltoztatta a kort

ahogy apadt a haldoklása

a vanból nincs lett

a nincsből bágyadt létezés

képlékeny semmi

nincsen teste

nincs ideje

már kronológiája se

a jelenben nem elérhető

a fájdalom forrása

a lefedett valóságban

föllelhetletlen...

nem hívott

én se hívtam többet.